Ντομένικο Γκιρλαντάιο

Ο **Ντομένικο Γκιρλαντάιο** (ιταλ.: *Domenico Ghirlandaio*, 1449 - 11 Ιανουαρίου 1494) ήταν Ιταλός ζωγράφος της Αναγέννησης από τη Φλωρεντία. Διακρίθηκε κυρίως για τις αφηγηματικές νωπογραφίες του και τις προσωπογραφίες επιφανών προσωπικοτήτων της εποχής του. Έζησε στη Φλωρεντία την ίδια περίοδο με τον Σάντρο Μποτιτσέλι και τον Φιλίππο Λίππι, ενώ υπήρξε για ένα διάστημα δάσκαλος του Μιχαήλ Άγγελου. Το πραγματικό του όνομα ήταν Ντομένικο ντι Τομάσο Μπιγκόρντι. Το ψευδώνυμο *Γκιρλαντάιο* (*Il Ghirlandaio*) συνόδευε τον πατέρα του, που ήταν γνωστός για τις μεταλλικές *γιρλάντες* (ιταλ. *ghirlanda*) που κατασκεύαζε.

## Βιογραφία
Σχετικά με την εκπαίδευσή του, λίγες πληροφορίες είναι γνωστές και θεωρείται πιθανό πως εργάστηκε αρχικά στο εργαστήριο του χρυσοτέχνη πατέρα του. Σύμφωνα με τον Τζόρτζιο Βαζάρι, υπήρξε μαθητής του Αλέσιο Μπαλντοβινέτι (Alessio Baldovinetti). Οι πρώτοι γνωστοί πίνακες του Γκιρλαντάιο χρονολογούνται στις αρχές της δεκαετίας του 1470 και σε αυτούς συγκαταλέγονται ορισμένες νωπογραφίες για την εκκλησία των Αγίων Πάντων της Φλωρεντίας (περ. 1472-1473). Για την ίδια εκκλησία φιλοτέχνησε το 1480 μία νωπογραφία του Αγίου Ιερώνυμου, έργο που συμπληρώθηκε λίγο αργότερα από τη νωπογραφία του Αγίου Αυγουστίνου, του Μποτιτσέλι. Το 1481 επισκέφτηκε τη Ρώμη, προσκεκλημένος του Πάπα Σίξτου Δ΄, προκειμένου να διακοσμήσει ένα τμήμα της Καπέλα Σιστίνα και τα επόμενα χρόνια έλαβε αρκετές και σημαντικές παραγγελίες. Μεταξύ αυτών ξεχωρίζουν οι νωπογραφίες που αναπαριστούν σκηνές από το βίο του Αγίου Φραγκίσκου της Ασσίζης, κατά παραγγελία του Φραντσέσκο Σασέτι, καθώς και εκείνες που φιλοτέχνησε για λογαριασμό του Τζιοβάνι Τορναμπουόνι, με θέμα το βίο του Αγίου Ιωάννη του Βαπτιστή. Το έργο του Γκιρλαντάιο περιλαμβάνει επίσης προσωπογραφίες επιφανών προσωπικοτήτων και μελών οικογενειών που υπήρξαν παραγγελιοδότες του.

Γιος του ήταν ο, επίσης ζωγράφος, Ριντόλφο Γκιρλαντάιο.

## Επιλογή έργων
 


File:Domenico_ghirlandaio,_battesimo_di_cristo,_brozzi.jpg|*Η Βάπτιση*, νωπογραφία, 1473, San Donnino (Campi Bisenzio), Sant'Andrea
File:Ghirlandaio,_Obsequies_of_St_Fina.jpg|*Η κηδεία της Αγίας Φίνα*, νωπογραφία, 1473-75, Σαν Τζιμινιάνο, Collegiata di Santa Maria Assunta, Cappella di Santa Fina
File:Domenico_Ghirlandaio_-_St_Jerome_in_his_study.jpg|*Ο Άγιος Ιερώνυμος στο σπουδαστήριό του*, 1480, Φλωρεντία, Ognissanti
File:Domenico_ghirlandaio,_cenacolo_di_ognissanti_01.jpg|*Μυστικός Δείπνο*, νωπογραφία,  1480, Φλωρεντία, Ognissanti
File:Ghirlandaio,_Domenico_-_Calling_of_the_Apostles_-_1481.jpg|*Η κλήση των Αποστόλων Ανδρέα και Πέτρου*, νωπογραφία, 1481 Ρώμη, Βατικανό, Καππέλλα Σιστίνα
File:Cappella Sassetti Adoration of the Shepherds.jpg|*Η προσκύνηση των ποιμένων*, 1481-85, Φλωρεντία, Santa Trinita, Cappella Sassetti
File:Cappella_Sassetti_Miracle_of_the_Stigmata.jpg|*Ο Άγιος Φραγκίσκος δέχεται τα στίγματα*, νωπογραφία, 1482-85, Φλωρεντία, Santa Trinita, Cappella Sassetti
File:Cappella_Sassetti_Confirmation_of_the_Franciscan_Rule_2.jpg|*Η επικύρωση του Κανόνα των Φραγκισκανών*, νωπογραφία, 1482-85, Φλωρεντία, Santa Trinita, Cappella Sassetti
File:Cappella_Sassetti_Death_of_St_Francis.jpg|*Η κηδεία του Αγίου Φραγκίσκου*, νωπογραφία, 1482-85, Φλωρεντία, Santa Trinita Cappella Sassetti
File:Adoration_of_the_Magi_for_the_Spedale_degli_Innocenti.jpg|*Η προσκύνηση των Μάγων*, 1485 – 88, Φλωρεντία, Spedale degli Innocenti
File:Ghirlandaio,_ultima_cena_di_san_marco.jpg|*Μυστικός Δείπνος*, 1486, Φλωρεντία, Convento di San Marco
File:Ghirlandaio-Giovanna_Tornabuoni_cropped.jpg|*Giovanna Tornabuoni*, 1488, Μαδρίτη, Museo Thyssen-Bornemisza
File:Domenico_Ghirlandaio_-_Homem_Velho_e_seu_Neto_-_c1480.jpg|*Παπούς κι εγγονός*, 1490,  Παρίσι, Μουσείο του Λούβρου
File:Domenico_Ghirlandaio_-_Expulsion_of_Joachim_from_the_Temple_-_WGA8827.jpg|*Η εκδίωξη του Ιωακείμ από τον Ναό*, νωπογραφία, 1485-90, Φλωρεντία Santa Maria Novella, Cappella Tornabuoni
File:Cappella_tornabuoni,_12,_Nascita_di_san_giovanni_battista.jpg|*Η γέννηση του Βαπτιστή*, νωπογραφία, 1485-90, Φλωρεντία Santa Maria Novella, Cappella Tornabuoni


## Δείτε επίσης
* Κατάλογος Ιταλών ζωγράφων

## Παραπομπές


## Βιβλιογραφία
* Giorgio Vasari, *Le vite de' più eccellenti pittori, scultori, e architettori*, 1550 (Τζόρτζιο Βαζάρι, *Οι βίοι των εξοχοτέρων ζωγράφων, γλυπτών και αρχιτεκτόνων* -αποσπασματική ελληνική μετάφραση από τον Στέλιο Λυδάκη, "Κανάκης", 1995) 
*Jean K. Cadogan, *Domenico Ghirlandaio : Artist and Artisan*, Yale University Press, 2001, ISBN 030-008-720-9

## Εξωτερικοί σύνδεσμοι

*''Domenico Ghirlandajo'', Encyclopædia Britannica Eleventh Edition
*[[Web Gallery of Art]]
*Artcyclopedia

Κατηγορία:Ιταλοί ζωγράφοι του 15ου αιώνα
Κατηγορία:Ζωγράφοι της Αναγέννησης